Държавен вестник, бр. 56, 2024 г., стр. 21

БРОЙ  56	
Д Ъ Р Ж А В Е Н  В Е С Т Н И К 	
СТР.  21   
1.2.1. Tериторията на единичната недвижима 
културна ценност:
Изисква се:
1. Консервация и реставрация на църквата и 
камбанарията въз основа на подробно архитек­
турно заснемане и конструктивно обследване, 
включително:
– консервация и реставрация на подпокривния 
корниз и покрива;
– запазване на фасадното членение и възста­
новяване на зазидани отвори;
– консервация и реставрация на всички прозо­
речни отвори и врати; не се допуска промяна като 
форма и материал на дограмите; при доказване 
на невъзможност за реставрация на амортизирани 
дограми новите да бъдат изработвани по образец 
на съществуващите;
– при подмяна на съществуващи неавтентични 
решетки на прозорците те да бъдат изработени 
по образец на тези в южната част на наоса;
– премахване на всички циментови замазвания 
по фасадата;
– съхраняване на иконостаса с всички негови 
елементи и икони;
– съхраняване на всички автентични елементи 
на църковния мебелиар в храма и параклиса в 
притвора;
– извършването на КРР на стенописи, иконос­
тас, икони и църковен мебелиар по технологичен 
про­ект, изготвен от художник реставратор, вписан 
в регистъра по чл. 165 от ЗКН;
– заснемане и водене на подробна реставра­
ционна документация на целия консервацион­
но-реставрационен процес по художествените 
ценности;
– почистване, укрепване, полагане на китове 
и ретуш на съществуващата стенописна украса;
– намесите в стенописната и пластичната 
украса да се извършват по обратими технологии 
и с щадящи материали;
– демонтаж, почистване, укрепване и профи­
лактична обработка на дървените основи, стаби­
лизация на дървесината, отстраняване на стари 
лакови покрития, полагане на китове и ретуши, 
нанасяне на ново лаково покритие и монтаж 
(връщане на оригинално място) на иконите;
– почистване, укрепване и профилактична 
обработка на дървесината, стабилизиране на 
дървесината, отстраняване на старите лакови 
покрития, реконструкция на липсващи части от 
пластичните елементи (само при необходимост), 
нанасяне на китове, ретуши (при необходимост) 
на иконостаса, владишкия трон, амвона и прос­
кинитариите;
– съхраняване на съществуващите автентични 
елементи в интериора на храма, в това число 
стълби, колони, капители, амвон, владишки трон, 
настилки от дюшеме и каменни плочи;
– възстановяване на автентичния вид на всич­
ки тавани в наоса и притвора по съхранената 
архивна документация и по проучване на място;
– подмяна на амортизирани елементи на дър­
вената конструкция на емпорията и покрива с 
идентични от гледна точка на материал, размери, 
начин на обработка, монтиране и пр.
2. Съхраняване на имота и автентичните 
елементи в него. Консервация и реставрация 
на оригиналните паважи, оградни и подпорни 
зидове, порти и ландшафтни елементи.
3. Осигуряване на правилно отводняване на 
имота; изграждане на дренажна система в имота 
от север.
4. Съхраняване на обособените алейна мрежа 
с тревни площи и на съществуващите растителни 
видове.
5. Запазване на функциите в имота.
6. Запазване на основните подходи към имота, 
в това число и стълбището от юг (от ул. Въста­
ническа).
7. Консервация и реставрация на жилищната 
сграда.
8. Всички намеси да се реализират с оригинал­
ните материали и по оригиналните технологии.
Допуска се:
9. Изграждане на южна стълба към емпорията 
по образец на северната и по архивното заснемане.
10. Допуска се подмяна или допълване с нови 
елементи на градинско обзавеждане (пейки, чеш­
ми, кошчета и други) по съгласувана проектна 
документация.
11. Поставяне на табели и други знаци само 
за обозначаване на статута на обекта като НКЦ 
и такива, необходими за функциите в имота, по 
съгласувана проектна документация.
12. Премахване на по-късно направените сте­
нописи, от периода 1998 – 2005 г., след съгласуване 
по реда на ЗКН.
Не се допуска:
13. Употребата на стоманобетонови настилки в 
интериора и екстериора, бетон и цимент за укреп­
ване на каменната зидария, циментови мазилки.
14. Подмяна и преместване на съществуващите 
надгробни плочи, които са част от настилката 
на алеите от юг и запад на храма, както и на 
тези в притвора.
15. Ново изписване върху съществуващи 
стенописи.
16. Цялостно възстановяване на заличени 
образи и сюжети без наличието на архивна до­
кументация и запазени образци.
17. Покриване на стенописна украса с копие 
тип „тапет“ или „пано“.
18. Подмяна на оригинални икони от ико­
ностаса и църковния мебелиар с нови дарения.
19. Подмяна или привнасяне на нови елементи 
по иконостаса, включително икони, дърворезба, 
осветителни тела, пердета и пр.
20. Привнасяне на нови елементи на църковния 
мебелиар и осветителни тела.
21. Ново строителство в имота на храма.
22. Поставяне на реклами и преместваеми 
обекти на територията на църквата и приле­
жащата є среда. Не се допуска разполагане на 
технически елементи и други, които да пречат 
на експонирането или да застрашават опазването 
на обекта и имота му.
23. Премахване на дървесна и храстова рас­
тителност в добро фитосанитарно състояние; 
премахване на зелени площи или създаване на 
нови такива в алейните зони.